گجرات، پاڪستان

گجرات (انگريزي: Gujrat) پنجاب، پاڪستان جي ھڪ شھر جو نالو آهي. >اھو گجرات ضلعي جو صدر مقام آهي ۽ آبادي ۾ پاڪستان جو 18 وڏو شهر آهي. سيالڪوٽ، گجرات ۽ گوجرانوالا کي ملائي صنعتي ۽ برآمدات واري معيشيت جو ٽڪنڊو ڪري سڏيندا آهن. تاريخ ھن شھر وارو علائقو شير شاھ سوري جي دور ۾ آباد ٿيو. اھا به روايت آهي ته شير شاھ جي وقت اھو ٻيو دفعو آباد ٿيو ڇو تہ اڳ اتي شھر موجود ھيو پر 1303 ۾ منگولن حملو ڪري شھر اجاڙي ڇڏيو، پوء اتي نئون شھر روھتاس ۾ مقرر شير شاھ سوري جي گورنر خواص خان جي نالي سان خواص پور نالي سان ھي شھر آباد ڪيو ويو. اڪبر بادشاھ جي دور ۾ ھن شھر ڪافي ترقي ڪئي، اڪبر 1580 ۾ اتي ھڪ قلعو (گجرات فورٽ) تعمير ڪرايو 1596 ۽ 1597 ۾ اڪبر علائقي جي گوجر قبيلي جي ماڻهن تي زور وڌو تہ ھو ان شھر ۾ رھن. جنھن بعد ان تي گجرات نالو پئجي ويو .1605 ۾ اڪبر ھي شھر سيد عبداقاسم کي جاگير طور ڏنو. جھانگير بادشاھ جي دور ۾ بادشاھ ڪشمير وڃڻ لاء گجرات جي رستو کان گذرندو ھيو. گجرات جو صوفي بزرگ شاھ دولا اتي ڪافي مشھور آھي جنھن لاء روايت آھي تہ ان 1620 ۾ گجرات ۾ ترسي شھر کي حملي آور گرو ھرگوبند سنگھ جي ڏمر کان بچايو ھو . مغل دور ۾ گجرات کي چوڌاري ڀت ڏئي ان ۾ پنج دروازا نصب ڪيا ويا ھيا انھن دروازن مان ھن وقت شاھ دولا دروازو اڃان تائين محفوظ آھي. 1707 ۾ اورنگزيب جي يا وفات بعد مغل سلطنت جو زوال شروع ٿيو ان حالتن دوران ايران جي افشري خاندان جي بادشاھ نادر شاھ گجرات تي حملو ڪيو. ڪجهه عرصي بعد 1741۾ شھر تي راولپنڊي جي گکر قبيلي قبضو ڪيو. 1765 ۾ شھر تي ڀانگي ڏکن جي سردار گجر سنگھ جو قبضو ٿيو.1797 ۾ سکن افغانين کي گجرات واري جنگ ۾ 29اپريل 1797 تي شڪست ڏني. 1798 ۾ ڀانگي ليڊر صاحب سنگھ رنجيت سنگھ جي سڪرچاڪيا سان وفاداري جو اقرار ڪيو جنھن کانپوءِ رنجيت سنگھ جي فوج گجرات شھر پنھنجي قبضي ۾ آندو اھڙي طرح سکن جي بادشاهي جو حصو ٿي ويو.22 فبروري 1849 ۾ انگريزن ۽ سک ايمپائر وچ ۾ گجرات واري جنگ ۾ سکن شڪست کاڌي ۽ انھن جي ايمپائر ۽ ٻي اينگلو سک جنگن جو خاتمو ٿيو، اھڙي طرح گجرات انگريزن جي حاڪميت ۾ آيو. 1867 ۾ گجرات کي ميونسپلٽي جو درجو ڏنو ويو. جاگرافي گجرات پاڪستان جي قديم شھرن مان ھڪ آھي جيڪوجھلم درياء درياء چناب جي وچ ۾ آهي. ان جي اتر اوڀر ۾ جمون ۽ ڪشمير آھي، اتر اولھ ۾ درياءَ جھلم آھي،اوڀر ۽ ڏکڻ اوڀر ۾ درياءَ چناب اٿس، جيڪو کيس گوجرانوالا ۽ سيالڪوٽضلعن کان علحده ڪري ٿو.ان جي اولھ ۾ منڊي بھاول الدين ضلعو اٿس. گجرات ضلعي ۾ ٽي تعلقا آهن: سرائي عالمگير،خاریان ۽ گجرات گجرات جي آبهوا گجرات جا ماڻهو چوڌري پرويز الاهي ، پنجاب اسيمبلي جو اسپيڪر ۽ اڳوڻو وزير اعلي ياسمين قريشي برٽش ميمبر پارليامينٽ رضوان چيما، ڪينيڊين ڪرڪيٽر اعجاز دراني، پاڪستاني ايڪٽر چوڌري ظھور الاھي پاڪستاني سياستدان مونس الاهي، سياستدان انور مسعود، شاعر عصمت بيگ، سائنسدان اعتزاز احسن، بئريسٽر چوڌري احمد مختار، اڳوڻو دفاع جو وفاقي وزير چوڌري شجاعت حسين، پاڪستان جو اڳوڻو وزيراعظم فخر زمان، شاعر ۽ اسڪالر فضل الاهي چوڌري،پاڪستان جو اڳوڻو صدر ميان عمران مسعود، اڳوڻو وزير تعليم پنجاب. ميان محمد افضل حيات،اڳوڻو وزير اعلي پنجاب ۽ سفير نوابزاده غضنفر علي گل، اڳوڻو وفاقي وزير اوريا مقبول جان،ڪالم نگار قمر زمان ڪائره سياستدان جنرل راحيل شريف، اڳوڻو چيف آف آرمي اسٽاف ميجر عزيز ڀٽي، نشان حيدر صبيحا خانم ، اداڪارا شبير شريف،نشان حيدر شريف ڪنجاھي، شاعر عارف لوھار، لوڪ فنڪار عالم لوھار ، لوڪ فنڪار جاويد چوڌري،ڪالم نگار حوالا